রবার্ট স্টুয়ার্ট

মেজর রবার্ট বার্নার্ড স্টুয়ার্ট (; জন্ম: ৩ সেপ্টেম্বর, ১৮৫৬ - মৃত্যু: ১২ সেপ্টেম্বর, ১৯১৩) তৎকালীন ব্রিটিশ ভারতের আজমগড় এলাকায় জন্মগ্রহণকারী ব্রিটিশ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন রবার্ট স্টুয়ার্ট। দলে তিনি মূলতঃ ডানহাতি ব্যাটসম্যান হিসেবে খেলতেন।

শৈশবকাল 
৪ মার্চ, ১৮৭২ তারিখে ওয়েলিংটন একাদশের পক্ষে খেলেন। শেষ বর্ষে থাকাকালীন দলের অধিনায়কত্ব করেন। ৩৩ গড়ে ৭৪৫ রান তুলেন তিনি। ক্লাসিক্যালের বিপক্ষে ব্যক্তিগত সর্বোচ্চ ১৭৬ রানের ইনিংস খেলেছিলেন তিনি। এছাড়াও, দশ রানেরও কম গড় নিয়ে ৭২ উইকেট পান ও বোলিং গড়ে শীর্ষস্থান দখল করেন। কয়েকবছর তিনি ব্যাটসম্যান হিসেবে প্রথম-শ্রেণীর ক্রিকেটে বেশ ভালো খেলেন। এছাড়াও কভার পয়েন্ট অঞ্চলে দূর্দান্ত ফিল্ডিং করতেন।

তৎকালীন ব্রিটিশ ভারতের আজমগড়ে জন্মগ্রহণ করলেও ইংল্যান্ডের বার্কশায়ারের ওয়েলিংটন কলেজে পড়াশুনো করেছেন। এখানে তিনি প্রথম একাদশ দলের অধিনায়কের দায়িত্বে ছিলেন। দক্ষিণ আফ্রিকায় ব্রিটিশ সেনাবাহিনীর কর্মকর্তার দায়িত্ব পালন করেন। সেখানে তিনি বেশ কয়ক বছর দক্ষিণ আফ্রিকায় অবস্থান করেন। কিং উইলিয়ামস টাউনের প্রতিনিধিত্ব করেন ও চ্যাম্পিয়ন ব্যাট টুর্নামেন্টে অংশ নেন। ১৮৭৯-৮০ মৌসুমের ঐ প্রতিযোগিতায় শীর্ষস্থানীয় ব্যাটসম্যানের মর্যাদাপ্রাপ্ত হন। ঐ মৌসুমে পোর্ট এলিজাবেথের বিপক্ষে কিং উইলিয়ামসটাউনের সদস্যরূপে ১৫০ রানের বড় ধরনের ইনিংস খেলেন। নিম্নমূখী রানের চূড়ান্ত খেলায় তিনি সেঞ্চুরি করেন ও সাত উইকেট পান। খেলায় তার দল পোর্ট এলিজাবেথ থেকে আসা দলের বিপক্ষে ইনিংস ব্যবধানে জয়ী হয়। ১৮৮৪-৮৫ মৌসুমে পরবর্তী চ্যাম্পিয়ন ব্যাট টুর্নামেন্টের আয়োজন করা হয়। অংশগ্রহণকৃত তিনটি খেলায় কিং উইলিয়ামস টাউনের পক্ষে সর্বোচ্চ রান সংগ্রাহক ছিলেন।

আন্তর্জাতিক ক্রিকেট 
১৮৮৮-৮৯ মৌসুমে রবার্ট স্টুয়ার্ট প্রথম-শ্রেণীর খেলোয়াড়ী জীবন অতিবাহিত করেন। অংশগ্রহণকৃত টেস্টই তার একমাত্র প্রথম-শ্রেণীর খেলা ছিল।

১৮৮৮-৮৯ মৌসুমে ইংল্যান্ড ক্রিকেট দল দক্ষিণ আফ্রিকায় গমন করে। সফরকারী দলের বিপক্ষে খেলার জন্যে তিনি কেপ উপনিবেশ, কেপ মাউন্টেড রাইফেলস ও ইস্টার্ন প্রভিন্সের প্রতিনিধিত্ব করেন। তন্মধ্যে, কেপ মাউন্টেড রাইফেলসের পক্ষে দুই খেলায় অংশ নেন। ঐ খেলাগুলোয় স্বল্পসংখ্যক স্থানীয় ব্যাটসম্যানদের অন্যতম হিসেবে দুই অঙ্কের কোটা স্পর্শ করতে সক্ষম হয়েছিলেন। ব্যক্তিগত সর্বোচ্চ ২৫ রান করলেও ইস্টার্ন প্রভিন্সের প্রথম ইনিংসে দলের শীর্ষ রান সংগ্রাহক হন।

ইস্টার্ন প্রভিন্সের পক্ষে খেলার কয়েকদিন পর টেস্ট খেলায় অংশ নেন তিনি। এটিই দক্ষিণ আফ্রিকায় প্রথমবারের মতো প্রথম-শ্রেণীর ক্রিকেট খেলা ছিল। ঐ একই খেলায় দলের সকল খেলোয়াড়ের একযোগে প্রথম-শ্রেণীর ক্রিকেট ও টেস্ট অভিষেক পর্ব সম্পন্ন হয়। তবে, এটিই তার একমাত্র প্রথম-শ্রেণীর ক্রিকেট খেলায় অংশগ্রহণ ছিল। আট নম্বরে ব্যাটিংয়ে নেমে ৪ ও ৯ রান তুলেন এবং দুইটি ক্যাচ তালুবন্দী করেছিলেন তিনি।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ১২ মার্চ, ১৮৮৯ তারিখে পোর্ট এলিজাবেথে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

ব্যক্তিগত জীবন 
১৮৮০ সালে বাসুতোল্যান্ডে কেপ মাউন্টেড রাইফেলম্যানে কাজ করেন। ক্লাস্প সহযোগে পদক পান। এরপর দ্বিতীয় বোর যুদ্ধে অংশ নেন ও কুইন্স সাউথ আফ্রিকা পদক ও কিংস সাউথ আফ্রিকা পদক লাভ করেন।

১২ সেপ্টেম্বর, ১৯১৩ তারিখে ৫৭ বছর বয়সে কেপ প্রদেশের কালা এলাকায় রবার্ট স্টুয়ার্টের দেহাবসান ঘটে।

তথ্যসূত্র

আরও দেখুন 
 নিকোলাস থিউনিসেন
 আর্থার এডওয়ার্ড অশি
 এক টেস্টের বিস্ময়কারী
 দক্ষিণ আফ্রিকান টেস্ট ক্রিকেটারদের তালিকা
 ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর
 টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

বহিঃসংযোগ 
 
 

১৮৫৬-এ জন্ম
১৯১৩-এ মৃত্যু
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার